മമ്മൂട്ടി നായകനായ തമിഴ് ചിത്രം പേരൻപിന് പ്രിവ്യു ഷോകളിൽ മികച്ച അഭിപ്രായമാണ് ലഭിക്കുന്നത് . ചിത്രം കണ്ട സംവിധായകൻ മിഷ്കിനും പേരൻപ് വളരെ ഇഷ്ടപ്പെട്ടു . പക്ഷേ മമ്മൂട്ടിയെ പുകഴ്ത്തി സംസാരിച്ച മിഷ്കിൻ ഇപ്പോൾ വലിയ വിവാദത്തിലായിരിക്കുകയാണ് . മമ്മൂട്ടി യുവതിയായിരുന്നെങ്കിൽ ഞാൻ ബലാത്സംഗം ചെയ്തേനെ എന്ന പ്രസ്താവനയാണ് വിവാദമായിരിക്കുന്നത് . മമ്മൂട്ടിയെ നായകനായുള്ള , റാമിന്റെ തെരഞ്ഞടുപ്പ് ഗംഭീരമായിരുന്നു . മമ്മൂട്ടി ഒരു പെണ്ണായിരുന്നേൽ ഞാൻ പ്രേമിച്ചേനെ , അല്ലെങ്കിൽ ബലാത്സംഗം ചെയ്തേനെ . അദ്ദേഹം മികച്ച ഒരു നടനാണ് . - എന്തൊരു പ്രകടനമാണ് അദ്ദേഹം നടത്തിയത് . മമ്മൂട്ടി അല്ലായിരുന്നെങ്കിൽ പടം പോയേനെ - മിഷ്കിൻ പറഞ്ഞു .